Οι διαχειριστές είναι μέλη της κοινότητας, στους οποίους έχουν ανατεθεί τρία κρίσιμα καθήκοντα: η διαγραφή λημμάτων και εικόνων, η προστασία λημμάτων από βανδαλισμό μέσω της προστασίας (κλειδώματος) των λημμάτων και η φραγή χρηστών που βανδαλίζουν λήμματα ή προκαλούν προβλήματα στη λειτουργία της κοινότητας. Αυτές είναι λειτουργίες που μπορούν να εκτελέσουν μόνο οι διαχειριστές. Κατά τα άλλα, οι διαχειριστές δεν διαφέρουν από τους υπόλοιπους χρήστες. Οι διαχειριστές επιλέγονται από την κοινότητα μετά από πρόταση και γνωμοδότηση για την υποψηφιότητά τους στη σελίδα Υποψήφιοι διαχειριστές.